กระทู้ถามแยกเฉพาะที่ ๐๖๙/ว.

เรื่อง ติดตามความคืบหน้าโครงการก่อสร้างถนนสายบ้านด่าน - บ้านสังกาอู่ อำเภอเกาะลันตา
จังหวัดกระบี่ (โครงการพัฒนาพื้นที่เฉพาะเกาะลันตาใหญ่ อำเภอเกาะลันตา จังหวัดกระบี่
ระยะที่ ๒) ซึ่งอยู่ในความรับผิดชอบของกรมโยธาธิการและผังเมือง

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงมหาดไทย ดังต่อไปนี้

ตามที่กระทรวงมหาดไทยได้มีโครงการก่อสร้างถนนสายบ้านด่าน - บ้านสังกาอู่ อำเภอเกาะลันตา
จังหวัดกระบี่ (โครงการพัฒนาพื้นที่เฉพาะเกาะลันตาใหญ่ อำเภอเกาะลันตา จังหวัดกระบี่ ระยะที่ ๒)
โดยมีกรมโยธาธิการและผังเมืองเป็นผู้รับผิดชอบ ซึ่งโครงการดังกล่าวมีวัตถุประสงค์เพื่อรองรับ
การจราจรของประชาชนในพื้นที่และนักท่องเที่ยวที่เพิ่มมากขึ้น พร้อมทั้งปรับปรุงภูมิทัศน์ให้มีความสวยงาม
เป็นเมืองท่องเที่ยวที่ได้มาตรฐาน สร้างแหล่งรายได้ให้แก่ชุมชน ลดระยะเวลาในการขนส่งสินค้า
และยกระดับสาธารณูปโภค รวมทั้งเพื่อพัฒนาโครงสร้างพื้นฐานให้มีมาตรฐาน สร้างความสะดวก
และความปลอดภัยให้แก่นักท่องเที่ยวและประชาชน นั้น

ปัจจุบัน ปรากฏข้อเท็จจริงว่า ถนนสายดังกล่าวถูกปล่อยปละละเลย มีความคืบหน้าในการ
ก่อสร้างล่าช้าไม่เป็นไปตามที่กำหนดไว้ในสัญญาว่าจ้าง เป็นเหตุให้พี่น้องประชาชนในพื้นที่และนักท่องเที่ยว
ซึ่งไม่ชำนาญเส้นทาง ตลอดจนผู้ใช้รถใช้ถนนได้รับความเดือดร้อนเสียหายและเกิดอุบัติเหตุบ่อยครั้ง
ส่งผลกระทบต่อความปลอดภัยในชีวิตและทรัพย์สินของพี่น้องประชาชน และส่งผลกระทบท่อภาพลักษณ์
ของภาคธุรกิจการท่องเที่ยว จึงขอเรียนถามว่า

๑. สภาพปัญหาหรือความล่าช้าของโครงสร้างดังกล่าวเกิดขึ้นจากสาเหตุใด ขอทราบรายละเอียด
๒. กระทรวงมหาดไทยและกรมโยธาธิการและผังเมือง มีแนวทางในการช่วยเหลือ
หรือบรรเทาความเดือดร้อนที่เกิดจากความล่าช้าของโครงการดังกล่าวให้แก่ประชาชนในพื้นที่หรือไม่
อย่างไร ขอทราบรายละเอียด

๓. กระทรวงมหาดไทยและกรมโยธาธิการและผังเมือง ได้ติดตามความคืบหน้าในการก่อสร้าง
โครงการดังกล่าวหรือไม่ อย่างไร และปัจจุบันโครงการดังกล่าวมีผลการดำเนินงานคืบหน้าอย่างไร
ตลอดจนคาดว่าจะแล้วเสร็จเมื่อใด ขอทราบรายละเอียด
ของให้ตอบในท้องกระทู้ถาม

ขอแสดงความนับถืออย่างยิ่ง
สฤษฎ์พงษ์ เกี่ยวข้อง
สมาชิกสภาผู้แทนราษฎร พรรคภูมิใจไทย
จังหวัดกระบี่

คำตอบกระทู้ถามแยกเฉพาะที่ ๐๖๙/ร.

ของ นายสฤษฎ์พงษ์ เกี่ยวข้อง สมาชิกสภาผู้แทนราษฎร พรรคภูมิใจไทย จังหวัดกระบี่
เรื่อง ติดตามความคืบหน้าโครงการก่อสร้างถนนสายบ้านด่าน - บ้านสังกาฮู้ อำเภอเกาะลันตา
จังหวัดกระบี่ (โครงการพัฒนาพื้นที่เฉพาะเกาะลันตาใหญ่ อำเภอเกาะลันตา จังหวัดกระบี่ ระยะที่ ๒)
ซึ่งอยู่ในความรับผิดชอบของกรมโยธาธิการและผังเมือง

ข้าพเจ้า นายอนุทิน ชาญวีรกูล รัฐมนตรีว่าการกระทรวงมหาดไทย ขอตอบกระทู้ถาม
ของท่านสมาชิกผู้มีเกียรติ ดังนี้

คำถามที่ ๑ สภาพปัญหาหรือความล่าช้าของโครงการดังกล่าวเกิดขึ้นจากสาเหตุใด
ขอทราบรายละเอียด

คำตอบ กระทรวงมหาดไทย โดยกรมโยธาธิการและผังเมือง ขอเรียนว่า จากสถานการณ์
โรคติดเชื้อไวรัสโคโรนา มีผลกระทบที่สำคัญต่อการดำเนินงานก่อสร้างไม่แล้วเสร็จตามกำหนดนั้น
คณะรัฐมนตรีได้มีมติเมื่อวันที่ ๓ สิงหาคม ๒๕๖๔ มีแนวทางปฏิบัติงาน เรื่อง มาตรการให้ความช่วยเหลือ
ผู้ประกอบการจากการแพร่ระบาดของโรคติดเชื้อไวรัสโคโรนา 2019 และแนวทางกำหนด
อัตราค่าปรับ อัตราร้อยละ ๐ เพื่อป้องกันความเสียหายแก่หน่วยงานรัฐอันเกิดจากการไม่สามารถใช้
ตามเจตนารมณ์และวัตถุประสงค์ของการจัดซื้อจัดจ้าง เพื่อให้เป็นไปตามมาตรการเร่งรัดการปฏิบัติงาน
ผู้รับจ้างจึงได้สงวนสิทธิตามมาตรการให้ความช่วยเหลือครั้งนี้ด้วย จากสถานการณ์ดังกล่าวทำให้ขาดแคลน
แรงงาน มีผลทำให้งานก่อสร้างมีความก้าวหน้าไม่สอดคล้องตามแผนก่อสร้างที่วางแผนไว้

คำถามที่ ๒ กระทรวงมหาดไทยและกรมโยธาธิการและผังเมือง มีแนวทางในการช่วยเหลือ
หรือบรรเทาความเดือดร้อนที่เกิดขึ้นจากความล่าช้าของโครงการดังกล่าวให้แก่ประชาชนในพื้นที่หรือไม่
อย่างไร ขอทราบรายละเอียด

คำตอบ กระทรวงมหาดไทย โดยกรมโยธาธิการและผังเมือง ขอเรียนว่า ได้มีการติดตาม
เร่งรัดผู้รับจ้างเร่งดำเนินงานก่อสร้างให้แล้วเสร็จโดยเร็ว ประกอบกับให้ผู้รับจ้างจัดการด้านความปลอดภัย
ระหว่างก่อสร้างเพื่อลดความเสี่ยงกับประชาชน โดยหารือ/ประชาสัมพันธ์กับพื้นที่ที่จะเข้าไปดำเนินการ
ก่อสร้างและให้ผู้รับจ้างจัดเจ้าหน้าที่คอยกำกับดูแลและรับเรื่องร้องเรียนต่าง ๆ โดยมีแบบแผน
และมาตรการในทางปฏิบัติเพื่อดำเนินการแก้ไขข้อบกพร่องต่าง ๆ ได้อย่างรวดเร็ว

คำถามที่ ๓ กระทรวงมหาดไทยและกรมโยธาธิการและผังเมืองได้ติดตามความคืบหน้า
ในการก่อสร้างโครงการดังกล่าวหรือไม่ อย่างไร และปัจจุบันโครงการดังกล่าวมีผลการดำเนินงานคืบหน้า
อย่างไร ตลอดจนคาดว่าจะแล้วเสร็จเมื่อใด ขอทราบรายละเอียด

คำตอบ กระทรวงมหาดไทย โดยกรมโยธาธิการและผังเมือง ขอเรียนว่า เนื่องจากมีการ
แพร่ระบาดของโรคติดเชื้อไวรัสโคโรนา 2019 ผู้รับจ้างได้มีการทำเรื่องของดค่าปรับตามมาตรการ
ให้ความช่วยเหลือผู้ประกอบการของกรมโยธาธิการและผังเมือง จนถึงวันที่ ๙ มกราคม ๒๕๖๘

ชื่นชมกรมโยธาธิการและผังเมืองได้แจ้งให้ผู้รับจ้างเร่งสร้างตามแผนงานใหม่
ที่มีการงดค่าปรับโครงการก่อสร้างถนนสายบ้านด่าน - บ้านสังกาฮู อำเภอเกาะลันตา จังหวัดกระบี่
(โครงการพัฒนาพื้นที่เฉพาะเกาะลันตาใหญ่ อำเภอเกาะลันตา จังหวัดกระบี่ ระยะที่ ๒)
มีผลงานก่อสร้าง ๗๘.๗๑% ซึ่งคาดว่าจะแล้วเสร็จเดือนกุมภาพันธ์ ๒๕๖๗